rejauldu/bengali-wikipedia huggingface dataset:
আকরাম তৌফিক মুহাম্মদ হাসান আল হাজরাসি (, ; জন্ম: ৮ নভেম্বর ১৯৯৭; আকরাম তৌফিক নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৩ সালে, আকরাম মিশর অনূর্ধ্ব-১৭ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় নয় বছর যাবত মিশরের বয়সভিত্তিক দলের হয়ে খেলার পর, তিনি ২০২১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১০ ম্যাচে ১টি গোল করেছেন।   প্রারম্ভিক জীবন  আকরাম তৌফিক মুহাম্মদ হাসান আল হাজরাসি ১৯৯৭ সালের ৮ই নভেম্বর তারিখে মিশরের কাফর সাকরে জন্মগ্রহণ করেছেন এবং সেখানেই তার শৈশব অতিবাহিত করেছেন।   পরিসংখ্যান   আন্তর্জাতিক    দল  সাল  ম্যাচ  গোল মিশর  ২০২১  ৮  ১ ২০২২  ২  ০ সর্বমোট  ১০  ১   তথ্যসূত্র    বহিঃসংযোগ                 বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:ইএনপিপিআই স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড়
আসমারার প্রধান মসজিদ : এ মসজিদটি আল কুলাফাহ আল রাশিদান, আল কুয়াকা আল রাশিদিন বা আল খুলাফা আল রাশিউদিন নামে পরিচিত () ইরিত্রিয়ার রাজধানী শহর আসমারার কেন্দ্রে অবস্থিত একটি মসজিদ। চার্চ অফ আওয়ার লেডি অফ দ্য রোজারি এবং এন্ডা মারিয়াম কপটিক ক্যাথেড্রাল সহ অনেকে এটিকে শহরের তিনটি বিশিষ্ট স্থাপনার মধ্যে একটি বলে মনে করা হয়। গুইডো ফেরাজা নামক এক স্থাপত্য শিল্পী দ্বারা ডিজাইন করা হয়। এটি ১৯৩৮ সালে বেনিটো মুসোলিনির উদ্যোগে নির্মিত হয়েছিল। যাতে মুসলিম জনসংখ্যা ৫০% এর বেশি হয়। আরবি শব্দগুচ্ছ আল-খুলাফা' আর-রাশিদিনের অর্থ "সঠিক পথের অনুসারী"। মসজিদটি আসমারা শহরের পুরাতন বাজারের কাছে একটি বড় খোলা চত্বরের মাথায় অবস্থিত।   ইতিহাস  ১৯৩৮ সালে সমাপ্ত, এই বিশাল কমপ্লেক্সটি যুক্তিবাদী, শাস্ত্রীয় এবং ইসলামিক শৈলীর সমন্বয় করে তৈরি করা হয়েছে। তবে মসজিদের অভ্যন্তরটি শুধুমাত্র মুসলিমদের জন্য উন্মুক্ত তবে প্রধান দরজা দিয়ে সকল ধর্মের ব্যক্তিদের প্রবেশ করার অনুমতি রয়েছে।   বৈশিষ্ট্য  যুক্তিবাদী, ধ্রুপদী ও ইসলামিক স্থাপত্য শৈলীর সংমিশ্রণে মসজিদটি গুইডো ফেরাজা দ্বারা ডিজাইন করা হয়েছিল। মিনারটির শেষের দিকে, বাঁশিওয়ালা ও রোমান নকশা আছে। শহরের সমস্ত অংশ থেকে দৃশ্যমান হয়। ইতালীয় রোকোকো বা দেরী বারোক শৈলীর দুটি প্ল্যাটফর্ম ও দুটি ব্যালকনি রয়েছে। মিনারের নীচে, মসজিদের ফ্যাসিয়াতে একটি নিওক্লাসিক্যাল লগগিয়া (বহিরাগত গ্যালারী) রয়েছে যা তিনটি ভাগে বিভক্ত। ভবনের ডাবল কলামগুলি ডেকেমারে ট্র্যাভারটাইন থেকে তৈরি করা হয়েছে এবং ক্যারারা মার্বেল দিয়ে তৈরি উৎকৃষ্ট পাথর লাগানো হয়েছে।  অন্যান্য বৈশিষ্ট্যের মধ্যে রয়েছে ইসলামিক গম্বুজ এবং খিলান। মসজিদের ( مِـحْـرَاب , একটি কুলুঙ্গি যা মক্কার দিকে মুখ করে) কারারা মার্বেল দিয়ে তৈরি। এই মসজিদের অন্যান্য এলাকায় একই ধরনের অতিরিক্ত মার্বেল ব্যবহার করা হয়েছে। মসজিদের সামনের খোলা উঠানটি জ্যামিতিক নকশায় কালো পাথরের স্ল্যাব দ্বারা আবৃত।  ইরিত্রিয়ার এই মসজিদটি দেশটির ৪২% সুন্নি মুসলিমদের জাতীয় ঐক্যের প্রতিক হিসাবে কাজ করে। দেশের বিভিন্ন শহর থেকে প্রতিনিয়ত এই মসজিদের সুন্নি মুসলিমরা নামাজ আদায় করতে আসে, এবং রমজান মাস ও জুম্মার নাজাজের সময় এই অংশগ্রহণ উল্লেখযোগ্য হারে থাকে। এছাড়াও মুসলমানদের বিভিন্ন উৎসবে এই মসজিদে নানা আয়োজন হয়ে থাকে। আসমারা শহরের সকল সুন্নি মুসলিমদের একত্রবদ্ধ করতে এই মসজিদের ভূমিকা রয়েছে।   আরও দেখুন    মসজিদের তালিকা  আফ্রিকার মসজিদের তালিকা  সাহাবায়ে কেরামের মসজিদ, মাসাওয়া   গ্রন্থপঞ্জি                   তথ্যসূত্র   বিষয়শ্রেণী:প্রধান মসজিদ বিষয়শ্রেণী:ইরিত্রিয়ার মসজিদ
ভদ্রেশ্বর বুঢ়াগোঁহাই ( – ২৬ ফেব্রুয়ারি ২০২০) ভারতের আসামের একজন রাজনীতিবিদ ছিলেন যিনি অসম গণ পরিষদের রাজনীতির সাথে যুক্ত ছিলেন। তিনি রাজ্যসভা ও আসাম বিধানসভার সদস্য ছিলেন। এছাড়া, তিনি আসাম বিধানসভার উপাধ্যক্ষ হিসেবেও দায়িত্ব পালন করেছেন।  জীবনী ভদ্রেশ্বর বুঢ়াগোঁহাই ইউনাইটেড লিবারেশন ফ্রন্ট অব আসামের একজন প্রতিষ্ঠাতা সদস্য ছিলেন। পরবর্তীতে, তিনি রাজনীতিতে যোগদান করেন।  ভদ্রেশ্বর বুঢ়াগোঁহাই ১৯৮৫ সালে সোনারি থেকে আসাম বিধানসভার বিধায়ক হিসেবে নির্বাচিত হন। তিনি ১৯৮৬ সালের ১ এপ্রিল থেকে ১৯৯০ সালের ১০ এপ্রিল পর্যন্ত আসাম বিধানসভার উপাধ্যক্ষ হিসেবে দায়িত্ব পালন করেন। পরবর্তীতে, ১৯৯০ সালে তিনি রাজ্যসভার সদস্য হিসেবে নির্বাচিত হন।  ভদ্রেশ্বর বুঢ়াগোঁহাই ২০২০ সালের ২৬ ফেব্রুয়ারি ৭৪ বছর বয়সে প্রয়াত হন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:উলফার সদস্য বিষয়শ্রেণী:অসম গণপরিষদের রাজনীতিবিদ বিষয়শ্রেণী:১৯৪৭-এ জন্ম বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার ডেপুটি স্পিকার বিষয়শ্রেণী:আসামের রাজ্যসভা সদস্য
পিনিনা হারজোগ (১৯২৫/১৯২৬ - জানুয়ারি ২১, ২০০৪Entry in obituary of The Globe and Mail, Toronto 2005) ছিলেন একজন ইসরায়েলি ফার্মাসিস্ট এবং জনস্বাস্থ্য কর্মকর্তা।   জীবনী  তার পিতার নাম জালমান শাখোর এবং মাতার নাম ফ্রিদা শাখোর। ১৯৪০-এর দশকে তার পরিবার ফিলিস্তিনে বাস করত। ১৯৪৬ সালে তিনি স্নাতক ডিগ্রি অর্জন করার পর ম্যানচেস্টারে ফার্মেসি পড়া শুরু করেন।Michael Bar-Zohar: Yaacov Herzog. A biography. Halban Publishers 2005. ISBN 978-1870015-93-6. Digitalisat পরবর্তীতে, তিনি অটোয়া এবং ওয়াশিংটন ডিসির বিশ্ববিদ্যালয়েও শিক্ষাগ্রহণ করেন।Elisabeth Sleeman: The International Who's Who of Women 2002. ISBN 1-85743-122-7.  Online শিক্ষাজীবনে তিনি পিএইচডি ডিগ্রি অর্জন করেছিলেন।  ১৯৫২ সালের ১৪ ফেব্রুয়ারি ভালোবাসা দিবসে তিনি ইয়াকভ হারজগকে বিয়ে করেন। তার স্বামী ইয়াকভের সঙ্গে তিনি শৈশব থেকেই পরিচিত ছিলেন। তাদের বিবাহের অনুষ্ঠান পরিচালনা করেন ইয়াকভের বাবা ও পিনিনার শ্বশুর রাবাই ইতজাক হালেভি হারজগ। ইয়াকভ হারজগ ১৯৬০ সাল থেকে ১৯৬৩ সাল পর্যন্ত কানাডায় ইসরায়েলের একজন কূটনীতিক এবং রাষ্ট্রদূত হিসেবে নিযুক্ত ছিলেন। এই দম্পতির তিন সন্তান রয়েছে। তারা হলেন: শিরা (জন্ম ১৯৫৩), এলিয়েজরা (১৯৫৫) ও ইতজাক (১৯৬৭)। তার স্বামী ইয়াকভ হারজগ ১৯৭২ সালে মারা যান। ১৯৮৩ থেকে ১৯৯৩ সাল পর্যন্ত ইসরাইলের প্রেসিডেন্ট চেম হারজগ ছিলেন পিনা হারজগের তার শ্যালক ও রাজনীতিবিদ আইজাক হারজগের ভাগ্নে।  ১৯৬৪ সাল থেকে পিনিনা হারজোগ ইজরায়েলি জন-স্বাস্থ্য শাখায় চাকরি শুরু করেন। প্রথমদিকে তিনি ছিলেন নতুন ওষুধ নিবন্ধনের দায়িত্বে থাকা ফার্মাসিস্ট। উত্তরোত্তর সলতার কারণে তিনি ১৯৭২ থেকে ১৯৮৪ সালের মধ্যে ক্লিনিকাল ফার্মাকোলজি বিভাগের ডেপুটি হেড এবং পরে ভারপ্রাপ্ত প্রধান হন। তিনি বিশ্ব স্বাস্থ্য সংস্থার পরবর্তীকালে তিনি ক্লিনিকাল ট্রায়াল অনুমোদনের জন্য উপদেষ্টা কমিটিতেও ছিলেন। এই এই অবস্থানটি তাকে ১৯৮৩ এবং ১৯৮৪ সালে বিশ্ব স্বাস্থ্য সংস্থার (হু) উপদেষ্টা দলের সদস্য হিসাবে ও ওষুধের বিরূপ প্রতিক্রিয়ার উপর আন্তর্জাতিক সহযোগিতা প্রকল্প সম্পর্কে দেখেছিল। ১৯৯৩ থেকে ১৯৯৬ পর্যন্ত তিনি বিশ্ব স্বাস্থ্য সংস্থার (WHO-র) নির্বাহী বোর্ডের সদস্য ছিলেন। ১৯৯৪ সালে তিনি এর ভাইস চেয়ারপারসন হন। তিনি ১৯৯৬ সালে ৪৯ তম WHO সম্মেলনে নির্বাহী বোর্ডের প্রতিনিধিত্ব করেছিলেন।  তিনি একজন মহিলা কর্মীও ছিলেন এবং ১৯৮৮ থেকে ১৯৯৪ সালের মধ্যে আন্তর্জাতিক মহিলা কাউন্সিলে (আইসিডব্লিউ) ভাইস প্রেসিডেন্ট হিসেবে দায়িত্ব পালন করেন। বিশ্ব স্বাস্থ্য সংস্থার হয়ে তার কাজের কারণে বিরতির পর, তিনি ১৯৯৭ থেকে ২০০৩ সালের মধ্যে আইসিডব্লিউর সভাপতি হিসেবে দুই মেয়াদে দায়িত্ব পালন করেন। Israel Heute, 23. Januar 2005:  তার পেশাগত শখ ছিল চিত্রকলা এবং পিয়ানো।   তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:২০০৫-এ মৃত্যু বিষয়শ্রেণী:১৯২০-এর দশকে জন্ম বিষয়শ্রেণী:ইসরায়েলি নারীবাদী বিষয়শ্রেণী:হারজোগ পরিবার
বালাজি বিশ্বনাথ (ভাট) (১৬৬২–১৭২০), পেশওয়া বালাজি বিশ্বনাথ নামে অধিক পরিচিত, মারাঠি সাম্রাজ্যের একজন শক্তিশালী প্রধানমন্ত্রী ছিলেন। অষ্টাদশ শতাব্দীতে তিনি মারাঠা সাম্রাজ্যের আধিপত্য অর্জন করেন। বিশ্বনাথ বালাজি তরুণ মারাঠা সম্রাট শাহুকে তার যুদ্ধ বিধ্বস্ত রাজ্যকে ধ্বংসের কবল থেকে রক্ষা করতে এবং মুঘল সম্রাট আওরাঙ্গজেবের পুনঃ পুনঃ আক্রমণ থেকে রক্ষার ব্যাপারে সহযোগিতা করেছিলেন। তাকে মারাঠা রাষ্ট্রের দ্বিতীয় প্রতিষ্ঠাতা হিসেবে আখ্যায়িত করা হয়। " পরবর্তীতে তার পুত্র বাজিরাও পেশওয়া হয়ে উঠেন। তার দ্বিতীয় পুত্র ছিমনাজি আপ্পা ভাসাই দুর্গ জয় করেন।  তথ্যসূত্র  বিষয়শ্রেণী:১৬৬২-এ জন্ম বিষয়শ্রেণী:১৭২০-এ মৃত্যু বিষয়শ্রেণী:মারাঠা সাম্রাজ্য বিষয়শ্রেণী:পেশোয়া রাজবংশ বিষয়শ্রেণী:ভারতীয় হিন্দু বিষয়শ্রেণী:মহারাষ্ট্রের ব্যক্তি
২৪নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ২৪নং ওয়ার্ডের আয়তন ০.৯২ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২৪নং ওয়ার্ডের জনসংখ্যা ২৩,০৬৪ জন। এর মধ্যে পুরুষ ১২,৪২২ জন এবং মহিলা ১০,৬৪২ জন। মোট পরিবার ৪,৫৯৮টি।   অবস্থান ও সীমানা  এ ওয়ার্ডের অন্তর্গত এলাকা সমুহ হচ্ছে সাদাটিকর,মনিপুরী পাড়া,ফুলবাগ,তেরোরতন,লামাপাড়ার একাংশ,সবুজবাগ ও গোলাপবাগ।   প্রশাসনিক কাঠামো  সিলেট সিটি কর্পোরেশনের আওতাধীন ২৪নং ওয়ার্ডের প্রশাসনিক কার্যক্রম শাহপরাণ থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ২৪নং ওয়ার্ডের উপজেলার সাক্ষরতার হার ৫৩.১%।   আরও দেখুন   শাহপরাণ থানা  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
মাদানি টেকনিক্যাল ইনস্টিটিউট সংক্ষেপে এমটিআই ভারতের উত্তরপ্রদেশের সাহারানপুর জেলার দেওবন্দ শহরে অবস্থিত রাজ্য সরকার কর্তৃক স্বীকৃত একটি কারিগরি কলেজ। খ্যাতনামা পণ্ডিত হুসাইন আহমদ মাদানির নামানুসারে ১৯৯১ সালে এটি প্রতিষ্ঠিত হয়। এর পাঠ্যক্রম DGET (Directorate General of Training) এবং NCVT (National Council on Vocational Training) দ্বারা অনুমোদিত। এই ইন্সটিটিউটে বর্তমানে Draughtsman (Civil), Electrician, Electronics Mechanic, Fitter, Wireman কোর্সসমূহ চালু রয়েছে।  তথ্যসূত্র  বিষয়শ্রেণী:ভারতের মহাবিদ্যালয় বিষয়শ্রেণী:উত্তরপ্রদেশের বিশ্ববিদ্যালয় ও কলেজ বিষয়শ্রেণী:উত্তরপ্রদেশের কলেজ বিষয়শ্রেণী:১৮৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হুসাইন আহমদ মাদানি
সাপা ইনকা (স্পেনীয়: Sapa Inca; কেচুয়া: Sapan Inka), এছাড়াও আপু (কেচুয়া: Apu) অথবা, ইনকা খাপাক (কেচুয়া: Inka Qhapaq)  অথবা, শুধু সাপা (স্পেনীয়: Sapa; কেচুয়া: Sapan) নামেও পরিচিত, ছিলো কোস্কো রাজ্যের রাজা এবং পরবর্তীকালে ইনকা সাম্রাজ্য ও নিও-ইনকা রাজ্যের সম্রাটদের আনুষ্ঠানিক উপাধি। ধারণা করা হয়, "সাপা" শব্দটির প্রথম ব্যবহার করা হয়েছিল ১২ শতকের কাছাকাছি কোনো এক সময়। ইনকা জাতির মানুষ সাপাদেরকে তাদের সূর্যদেবতা "ইন্তি" এর প্রতিনিধি বলে মনে করতো ও সাপাদের পূজা করতো। সাপা ইনকাদের স্ত্রী অর্থাৎ ইনকা রানী বা সম্রাজ্ঞীরা "কয়া" (স্পেনীয়: Coya) নামে পরিচিত ছিলো। ইনকা সমাজে সাপা ইনকাদের স্থান শীর্ষে ছিলো। সাপা ইনকারা রাজনৈতিক ও আধ্যাত্মিক ভাবেও একটি প্রভাবশালী ভূমিকা পালন করতো।   সাপা ইনকাদের তালিকা    ছবি সাপাদের নাম (বাংলা) সাপাদের নাম (স্পেনীয়) জন্ম পরিচয় সময়কাল  নোট 120pxমানকো কাপাকManco Capac -১২০০-১২৩০ইনকাদের সূর্যদেবতা "ইন্তি"র (Inti) পুত্র হিসাবে বিবেচিত; প্রথম রাজবংশের প্রথম সাপা ইনকা 120pxসিঞ্চি রোকাSinchi Rocaমানকো কাপাকের ছেলে১২৩০-১২৬০ 120pxল্লোকি ইউপানকিLloque Yupanquiসিঞ্চি রোকার ছেলে১২৬০-১২৯০ 120pxমাইতা কাপাকMayta Capacল্লোকি ইউপানকির ছেলে১২৯০-১৩২০কাপাক ইউপানকিCapac Yupanquiমাইতা কাপাকের ছেলে১৩২০-১৩৫০/৫১প্রথম রাজবংশের শেষ সাপা ইনকা ইনকা রোকাInca Rocaকাপাক ইউপানকির ছেলে১৩৫০/৫১-১৩৮০দ্বিতীয় রাজবংশের প্রথম সাপা ইনকা 120pxইয়াহুয়ার হুয়াকাকYahuar Huacacইনকা রোকার ছেলে১৩৮০-১৪১০ 120pxভিরাকোচাViracochaইয়াহুয়ার হুয়াকাকের ছেলে১৪১০-১৪৩৮ 120pxপাচাকুতিPachacutiভিরাকোচার ছেলে১৪৩৮-১৪৭১ইনকা সাম্রাজ্যের প্রথম সম্রাট  120pxতুপাক ইনকা ইউপানকিTupac Inca Yupanquiপাচাকুতির ছেলে১৪৭১-১৪৯৩ 120pxহুয়াইনা কাপাকHuayna Capacতুপাক ইনকা ইউপানকির ছেলে১৪৯৫-১৫২৭ 120pxহুয়াস্কারHuascarহুয়াইনা কাপাকের ছেলে, আতাহুয়াল্পার ভাই১৫২৭-১৫৩২১৫৩৩ সালে আতাহুয়াল্পার হাতে প্রাণ হারান 120pxআতাহুয়াল্পাAtahualpa হুয়াইনা কাপাকের ছেলে, হুয়াস্কারের ভাই১৫৩২-১৫৩৩২৬ জুলাই, ১৫৩৩ সালে স্পেনীয়দের হাতে প্রাণ হারান, ইনকা সাম্রাজ্যের শেষ সাপা ইনকা 120pxতুপাক হুয়াল্লপাTupac Huallpaহুয়াইনা কাপাকের ছেলে ১৫৩৩স্পেনীয়রা নিয়োগ দিয়েছিল  120pxমানকো ইনকা ইউপানকি Manco Inca Yupanqui হুয়াইনা কাপাকের ছেলে ১৫৩৩-১৫৪৪স্পেনীয়রা নিয়োগ দিয়েছিল; স্প্যানিশ শাসনের বিরুদ্ধে ১৫৩৬ বিদ্রোহ করেন; বিদ্রোহ ব্যর্থ হয় এবং কোস্কো ছেড়ে পালিয়ে যান; নিও-ইনকা রাজ্য প্রতিষ্ঠা করেন; নিও-ইনকা রাজ্যের প্রথম সাপা ইনকা  120pxপাউল্লু ইনকাPaullu Incaহুয়াইনা কাপাকের ছেলে ১৫৩৬-১৫৪৯স্পেনীয়রা নিয়োগ দিয়েছিল; স্প্যানিশ শাসনের বিরুদ্ধে বিদ্রোহ করেন; বিদ্রোহ ব্যর্থ হয় এবং স্পেনীয়দের হাতে নিহত হন; তার মৃত্যুর পরে কোস্কোর ইনকা রাজ্যের সমাপ্তি ঘটে সাইরি তুপাক  প্রিন্স অফ ইউকাইSayri Tupac  Prince of Yucayমানকো ইনকা ইউপানকির ছেলে১৫৪৪-১৫৬০ 120px"ডন" দিয়েগো দি কাস্ত্রো টিটু কুসি ইউপানকি "Don" Diego de Castro Titu Cusi Yupanqui মানকো ইনকা ইউপানকির ছেলে ১৫৬০-১৫৭১ 120px'প্রথম' তুপাক আমারুTupac Amaru Iমানকো ইনকা ইউপানকির ছেলে ১৫৭১-১৫৭২২৪ সেপ্টেম্বর, ১৫৭২ সালে স্পেনীয়দের হাতে নিহত হন; সর্বশেষ সাপা ইনকা     আরো দেখুন    ইনকা সাম্রাজ্য   ইনকা সড়ক ব্যবস্থা  মাচু পিচু  তথ্যসূত্র   বিষয়শ্রেণী:রাষ্ট্রপ্রধান বিষয়শ্রেণী:ইনকা সম্রাট বিষয়শ্রেণী:দক্ষিণ আমেরিকার প্রাক্তন রাজতন্ত্র বিষয়শ্রেণী:দক্ষিণ আমেরিকার রাজশাসক
তেফিল্লিন () হলো ছোট কালো চামড়ার বাক্সের সেট যাতে তোরাহের গাথার সাথে খোদাই করা চর্মের কাগের পাকান সহ চামড়ার চাবুক থাকে। প্রাপ্তবয়স্ক ইহুদিরা সপ্তাহের দিন এবং রবিবার সকালের প্রার্থনার সময় তেফিল্লিন পরিধান করে। সনাতনপন্থী এবং ঐতিহ্যবাহী সম্প্রদায়গুলিতে, এগুলি শুধুমাত্র পুরুষরা পরিধান করে, যখন কিছু  সংশোধিত এবং রক্ষণশীল সম্প্রদায় লিঙ্গ নির্বিশেষে প্রাপ্তবয়স্কদের পরিধান করার অনুমতি দেয়।  ইহুদি আইনে মহিলাদের বেশিরভাগ সময়-নির্ভর ইতিবাচক আদেশ থেকে অব্যাহতি দেওয়া হয়, যার মধ্যে রয়েছে তেফিল্লিন, এবং অন্যান্য সময়-নির্ভর ইতিবাচক আদেশের বিপরীতে, বেশিরভাগ হলচিক কর্তৃপক্ষ তাদের এই আদেশ পালন করতে নিষেধ করে।Rama OC 38:3 and commentaries there.  তেফিল্লিন প্রযুক্তিগতভাবে বহুবচন এবং একবচন তেফিল্লহ, এটি প্রায়শই একবচন হিসেবেও ব্যবহৃত হয়।  পার্শ্ব-তেফিল্লাহ (বা শেল ইয়াদ) উপরের (অ-প্রধান) পার্শ্বের উপর রাখা হয় এবং অগ্রভাগ, পার্শ্ব ও মধ্যমা আঙুলের চারপাশে আবৃত করা হয়; যখন শীর্ষ-তেফিল্লহ (শেল রোশ) কপাল ও চুলের সীমানায় চোখের মাঝখানে রাখা হয়। এগুলো মিশর থেকে প্রস্থানের ক্রমাগত "চিহ্ন" এবং "স্মরণ" বজায় রাখার জন্য তোরাহের নির্দেশাবলী পূরণ করার উদ্দেশ্যে। যদিও ঐতিহাসিকভাবে পুরুষরা সারাদিন তেফিল্লিন পরতেন, এটি আর সাধারণ নয়। সাধারণ অনুশীলন আজ তাদের নিম্নলিখিত সেবা অপসারণ হয়।  বাইবেলে তেফিল্লিন অস্পষ্ট। উদাহরণ স্বরূপ, দ্বিতীয় বিবরণ ১১:১৮, "আপনার বাহুতে বাঁধা" বিশেষভাবে কী হবে তা স্পষ্টভাবে উল্লেখ করে না এবং "আপনার চোখের মধ্যে তোতাফোত" এর সংজ্ঞাটি স্পষ্ট নয়। এই বিবরণ মৌখিক তোরাহে বর্ণনা করা হয়েছে। অন্তত খ্রিস্টীয় ১ম শতাব্দীর প্রথম দিকে, অনেক ইহুদি গাথাগুলিকে আক্ষরিক অর্থে বুঝতেন এবং শারীরিক তেফিল্লিন পরতেন, যেমনটি কুমরানে প্রত্নতাত্ত্বিক অনুসন্ধানে দেখানো হয়েছেUncovered in Jerusalem, 9 tiny unopened Dead Sea Scrolls এবং খ্রিস্টান নূতন নিয়মের ম্যাথু ২৩-এ উল্লেখ রয়েছে। যাইহোক, করাইতে ইহুদিধর্ম গাথাগুলিকে রূপকীয় হিসেবে উপলব্ধি করে।   তথ্যসূত্র    আরও পড়ুন    Eider, Shimon D Halachos of Tefillin, Feldheim Publishers (2001)   Emanuel, Moshe Shlomo Tefillin: The Inside Story, Targum Press (1995)   Neiman, Moshe Chanina Tefillin: An Illustrated Guide, Feldheim Publishers (1995)   Rav Pinson, DovBer: Tefillin: Wrapped in Majesty (2013)       বহিঃসংযোগ    Halachic sources and diagrams on Tefillin on a commercial site  Many pictures and explanations about Tefillin, the parshiyot and batim  Educational information and diagrams of tefillin on a commercial site  Short movie about Tefillin producing process  How to Guide to Putting on Tefillin  One who performs all labor and activities with his left hand except for writing, should he be wearing the tefillin shel yad on his right hand?   Illustrations on how to tie the knot (kesher) in the head phylactery, Ashkenazi and Sephardic methods, pp. 627–630 in PDF. Enhance your knowledge regarding Tefillin  at Vaad Meleches HaKodesh  বিষয়শ্রেণী:চামড়ার পোশাক বিষয়শ্রেণী:ধর্মীয় উষ্ণীশ বিষয়শ্রেণী:ইহুদি আইনে হিব্রু শব্দ ও বাক্যাংশ বিষয়শ্রেণী:ইহুদি ধর্মীয় পোশাক
বয়ানুল কুরআন () ভারতীয় ইসলামি পণ্ডিত আশরাফ আলী থানভী (১৮৬৩-১৯৪৩) বিরচিত বড় তিন খণ্ডে সমাপ্ত কুরআনের একটি তাফসির বা ব্যাখ্যা গ্রন্থ। উর্দু ভাষায় রচিত এ গ্রন্থটি গায়রে আলেমদের দিকে লক্ষ্য রেখে লেখা হয়।   বৈশিষ্ট্য  আশরাফ আলী থানভী এই কিতাবে প্রথমে কোরআন মাজীদের সহজ ও সাবলীল উর্দূ তরজমা করেছেন। এই তরজমাকে তিনি শাব্দিকতার কাছাকাছি রেখে সহজবোদ্ধ আকারে উপস্থাপন করেছেন। সেইসঙ্গে আয়াতসমূহের পারস্পরিক সম্পর্ক ও বক্তব্যের ধারাবাহিকতা স্পষ্ট করেছেন; কোথাও বর্ণনাভঙ্গিতে কোথাও ‘রবত‘ শিরোনামে সুস্পষ্টভাবে। ফিকহ সংশ্লিষ্ট আয়াতে তিনি কেবল হানাফী মাযহাবের বক্তব্য উল্লেখ করেছেন আর নিতান্ত প্রয়োজনে অন্যকোনো মাযহাবের বক্তব্য উল্লেখ করেছেন হাশিয়ায়। কোনো আয়াতের তাফসীরের ক্ষেত্রে পূর্বসূরি মুফাসসিরগণের বিভিন্ন মত থাকলে তিনি কেবল অগ্রগণ্য বা রাজেহ মতকেই উল্লেখ করেছেন। তবে কোথাও কোথাও একাধিক মতও পেশ করেছেন।  কোরআনের তরজমা যেখানে কিছুটা ব্যাখ্যা নির্ভর কিংবা যে জায়গায় বক্তব্য একটু জটিল, অথবা স্বয়ং বিষয়বস্তুটিই গুরুত্বপূর্ণ সেখানে ‘ফা’ আলামত দিয়ে তিনি বিস্তারিত আলোচনা করেন। তবে সূক্ষ্মাতিসূক্ষ্ম বিষয়াবলির উল্লেখ কিংবা কোনো ঘটনা-কাহিনী বা ফাযায়েল ও আনুষঙ্গিক মাসআলার প্রসঙ্গ তিনি এড়িয়ে যান। ফলে কোরআনের মূল বক্তব্য স্পষ্ট হয় ঠিকই, কিন্তু দীর্ঘ আলোচনার সূত্রে জড়াতে হয়না।  এই তাফসীর যেহেতু প্রধানত গাইরে আলেম পাঠকদের উদ্দেশ্যে লেখা তাই প্রাসঙ্গিক ইলমী আলোচনা তিনি করেননি। তবে এর ভিতরেই একটি আরবী হাশিয়া লিখেছেন আলেম ও তালিবুল ইলমদের জন্য। সেখানে কঠিন আরবী শব্দের অর্থ, প্রয়োজনীয় শব্দ ও বাক্যবিশ্লেষণ, আয়াত অবতীর্ণের প্রেক্ষাপট, মক্কী-মাদানি প্রসঙ্গ, বিভিন্ন কেরাত, সূক্ষ্ম কোনো মাসআলা ও বালাগাত বা অলংকার শাস্ত্রীয় কোনো আলোচনা খুব সংক্ষেপে পেশ করেন।  এই হাশিয়া সম্পর্কে তিনি নিজেই বলেন যে,  এই কিতাবের আরেকটি শিরোনাম হলো ‘মাসাইলুস সুলূক’।   পটভূমি  বয়ানুল কুরআন রচনার আগে বহু তাফসির গ্রন্থ বিদ্যমান ছিল। এই তাফসিরগুলোর সিংহভাগই সাধারণ মানুষের নিকট সহজে বোঝার মত ছিল না। এই বিষয়টি সামনে রেখে আশরাফ আলী থানভী সহজে কুরআনের একটি ব্যাখ্যাগ্রন্থ রচনা করেন, যার নাম দেন বয়ানুল কুরআন। গ্রন্থটি রচনার সময় ঐ অঞ্চলে মহামারি চলছিল। থানভী আল্লাহর কাছে দোয়া করেন, যেন এই গ্রন্থ রচনার পূর্বে তাঁর মৃত্যু না হয়। অবশেষে আড়াই বছর পর তিনি এই রচনার কাজ শেষ করেন।   গঠন  মূল উর্দুতে বয়ানুল কুরআন ৩ খণ্ডে বিভক্ত।   প্রথম খন্ড — সূরা ফাতিহা থেকে সূরা আনআম পর্যন্ত  দ্বিতীয় খন্ড — সূরা আল-আরাফ থেকে সূরা আন-নূর  তৃতীয় খন্ড — সূরা আল-ফুরকান থেকে সূরা নাস পর্যন্ত  অনুবাদ ১৯৬২ সালে ‘তাফসিরে আশরাফী’ নামে এমদাদিয়া লাইব্রেরি থেকে এই বইটির প্রথম বাংলা অনুবাদ প্রকাশ করা হয়।   আরও দেখুন   মাআরিফুল কুরআন  তাফসীরে উসমানী  তাওযীহুল কুরআন   তথ্যসূত্র   উদ্ধৃতি    গ্রন্থপঞ্জি      A scholarly review of the Methodology of Ashraf Ali Thanvi in “Tafseer Bayan-ul- Quran   বহিঃসংযোগ   বয়ানুল কুরআন উর্দু অডিও - উর্দুতে ড. ইসরার আহমদ কর্তৃক বয়ানুল কুরআনের পুরো অডিও।  বই, scribd.com উলুমুল কুরআন  বিষয়শ্রেণী:সুন্নি তাফসির বিষয়শ্রেণী:১৯৬২-এর বই বিষয়শ্রেণী:কুরআন অনুবাদ বিষয়শ্রেণী:আশরাফ আলী থানভীর বই বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:সুফি তাফসির বিষয়শ্রেণী:১৯০৮-এর বই বিষয়শ্রেণী:উর্দু ভাষার বই বিষয়শ্রেণী:হানাফি সাহিত্য বিষয়শ্রেণী:মাতুরিদি সাহিত্য বিষয়শ্রেণী:তাফসির গ্রন্থ
thumb|শ্যাতু দিফ thumb|শ্যাতু দিফ এবং পিছনে মার্সাই  শ্যাতু দিফ (ফরাসি: Château d'If) মূলত একটি দূর্গ যা একসময় দ্বিপান্তর কারাগার হিসেবে ব্যবহার করা হত। এটি মার্সাই এর উপকূলে ইল দিফ বা ইফ এর দ্বীপে অবস্থিত, যা  ফ্রান্সের দক্ষিণ অঞ্চলে অবস্থিত। আলেক্সঁদ্র দ্যুমা রচিত দ্যা কাউন্ট অফ মন্টি ক্রিস্টো উপন্যাসের জন্য বহুল পরিচিত।  দ্বীপ শ্যাতু দিফ বা ইল দিফ এর আয়তন । মার্সাই এর পুরানো বন্দরের পশ্চিম দিকে এর অবস্থান। এটি একটি সুসজ্জিত শক্তিশালী দূর্গ।    দূর্গ  thumb|left|১৬৮২ স্কেল মডেল শ্যাতুটি বর্গাকৃতির ও প্রতিটি দিক হতে তিন তলা বিশিষ্ট । তিন পাশে তিনটি কামান সহ মিনার রয়েছে। এই দূর্গটির নির্মাণ কাল ১৫২৪-৩১ খ্রিস্টাব্দ যা ফ্রান্সিস-I রাজার সময় নির্মিত হয়। এর মূল উদ্দেশ্য ছিল সমুদ্র পথে আগত শত্রুর মোকাবেলা করা।   তথ্যসূত্র  বিষয়শ্রেণী:মার্সেইয়ের দর্শনীয় স্থান বিষয়শ্রেণী:কারাগার দ্বীপ বিষয়শ্রেণী:১৫৩১-এ ফ্রান্সে প্রতিষ্ঠিত বিষয়শ্রেণী:ফ্রান্সের বিলুপ্ত কারাগার
Nazrul Islam Nahid   প্রয়োজনীয় সংযোগ:   অনুরোধের অবস্থা:   সবগুলো স্ক্রিপ্ট ইনস্টলের সময় ভুল বশত শুরুর দিকেই আমার হাতে রোলব্যাক  স্ক্রিপ্টটি চলে আসে যা শুরুতে কয়েকবার ভুল ব্যবহারও করেছিলাম। বর্তমানে আমি এটি ব্যবহার করতে পারি। আমি  ধ্বংসপ্রবণতা পাতাটিও পড়েছি।। #cvn-sw   চ্যানেলের মাধ্যমেও আমি উইকিপিডিয়া সম্পাদনাগুলো মনিটরিং করি। - Nazrul Islam Nahid (আলাপ) ১৩:০৫, ১২ জানুয়ারি ২০২৩ (ইউটিসি)  --মাসুম-আল-হাসান (আলাপ) ১৬:২২, ৫ ফেব্রুয়ারি ২০২৩ (ইউটিসি)   Md.Farhan Mahmud   প্রয়োজনীয় সংযোগ:   অনুরোধের অবস্থা:   গত বছরের জানুয়ারি মাস থেকে আমি উইকিপিডিয়াসহ কয়েকটি উইকিতে নিয়মিত অবদান রাখছি। আমি প্রায় প্রতিদিনই উইকিতে  টহলঘরে টহল দিই। আমি টুইংকল ও মোবাইল আনডু স্ক্রিপ্টের সাহায্যে নতুন পাতা ও সাম্প্রতিক সম্পাদনা টহল দিয়ে আসছি। কোন ধরনের নতুন উইকিপিডিয়ার নীতিমালাবিরোধী পাতা দেখলে আমি অপসারণ ট্যাগ এবং ভুল সম্পাদনা কিংবা ধ্বংসপ্রবণতা চোখে পড়লে আমি সাথে সাথেই তা বাতিল করি। আমি WP:রোলব্যাক পড়েছি। এবং কখন রোলব্যাক করতে হবে এবং কখন করা যাবে না এই সম্পর্কে অবহিত আছি। এছাড়া আমি অবহিত আছি যদি রোলব্যাক করি তাহলে আমি তার জবাব দিতে বাধ্য থাকব। সর্বোপরি, আমি মনে করি এই সুবিধা পেলে আমি ধ্বংসাত্মক ও ভুল সম্পাদনা বাতিল করতে আমার সুবিধা হবে। ধন্যবাদ! ≈ ফারহান  «আলাপ» ১৩:৫৫, ১২ ফেব্রুয়ারি ২০২৩ (ইউটিসি)  — ইয়াহিয়া (আলাপ • অবদান) - ১৪:২৪, ১২ ফেব্রুয়ারি ২০২৩ (ইউটিসি)   Tanbiruzzaman   প্রয়োজনীয় সংযোগ:   অনুরোধের অবস্থা:   আমি ইতোমধ্যে টুইকলের রোলব্যাক/পুনর্বহাল সুবিধাটি ব্যবহার করে ধ্বংসপ্রবণতা রোধে কাজ করছি। তবে রোলব্যাক অধিকারের সুবিধাটি পেলে কাজগুলো করতে আমার জন্য আরও অনেক সুবিধাজনক হবে। wp:রোলব্যাক পাতায় দেওয়া সমস্ত নিয়মকানুন সম্পর্কে আমি অবগত, এবং কোনটা ধ্বংসপ্রবণতা আর কোনটা ধ্বংসপ্রবণতা নয়, সে সম্পর্কেও আমি অবগত।  → Tanbiruzzaman 💬 ০৪:২৭, ৩১ মার্চ ২০২৩ (ইউটিসি)  ~ যুদ্ধমন্ত্রী আলাপ ১৬:৩২, ১ এপ্রিল ২০২৩ (ইউটিসি)   FaysaLBinDaruL   প্রয়োজনীয় সংযোগ:   অনুরোধের অবস্থা:   বেশ কয়েকদিন ধরে সম্পাদনা পর্যালোচনা পরীক্ষা করতে গিয়ে রোলব্যাক অধিকার না থাকায় অনেক কিছু হাতে সম্পাদনা করতে হচ্ছে। একজন সয়ংক্রিয় পরীক্ষক ও নিরীক্ষক হিসেবে নিয়মিত একক রোলব্যাক করার অভিজ্ঞতা আছে। বর্তমানে এই অধিকার পেলে আরো বড় পরিসরে অগ্রহণযোগ্য সম্পাদনা বাতিল করতে সুবিধা হবে। উল্লেখ্য রোলব্যাকের নিয়ম সম্পর্কে আমি বহু আগে থেকেই অবগত আছি। ~ ফায়সাল বিন দারুল (২০২৩) ১৯:১৪, ৪ আগস্ট ২০২৩ (ইউটিসি)  - রিয়াজ (আলাপ) ১৯:২১, ৪ আগস্ট ২০২৩ (ইউটিসি)   Borhan   প্রয়োজনীয় সংযোগ:   অনুরোধের অবস্থা:   আমি টহল দেয়ার সময় অনিবন্ধিত বা নবাগত উইকিপিডিয়ান কর্তৃক ধ্বংসপ্রবণ সম্পাদনা লক্ষ্য করে থাকি। আমি টুইংকল ব্যবহার করে ধ্বংসপ্রবণতা রোধ করে থাকি। রোলব্যাক অধিকারটি আমার কাজকে সহজ করবে ও সময় বাঁচাবে। রোলব্যাক সম্পর্কে আমি অবগত। বোরহান (আলাপ) ১৯:৪৫, ২৫ অক্টোবর ২০২৩ (ইউটিসি)  —শাকিল (আলাপ · অবদান) ০২:১৮, ২৬ অক্টোবর ২০২৩ (ইউটিসি)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। ব্যবহারকারী নামস্থানে সরিয়ে নেয়া হলো। এক লাইনের নিবন্ধ ও অকার্যকর সূত্র। মেরাজ (আলাপ) ০১:৪১, ৭ ডিসেম্বর ২০১৯ (ইউটিসি) বাহের খলিশাডুলী   – (অপসারণের প্রস্তাবনা দেখুনলগ দেখুন) () বাংলাদেশের গ্রাম। উল্লেখযোগ্যতা প্রমাণে সূত্র প্রয়োজন মেরাজ (আলাপ) ০৭:৩৭, ২১ নভেম্বর ২০১৯ (ইউটিসি)   ইংরেজি থেকে অনুবাদ করেছি মাত্র। তখন একটি তথ্যসূত্র ছিলো। এখন সেটি অকার্যকর উৎস। অপসারণ উপযোগী হলে আমার উপপাতায় ফেরত দেয়া যেতে পারে। --দেলোয়ার (✉) • ০৮:১৯, ২১ নভেম্বর ২০১৯ (ইউটিসি)  , অনুসারে WP:GEOLAND.-নেহাল(আলাপ) ২২:৪৪, ২৯ নভেম্বর ২০১৯ (ইউটিসি)  অপসারনে  করছি,  উইকিপিডিয়া:উল্লেখযোগ্যতা (ভৌগোলিক উপাদান) অনুযায়ী উল্লেখযোগ্য, যদিও তথ্যসূত্র এবং নিবন্ধ সম্প্রসারণ প্রয়োজন। — মাসুম ইবনে মুসা  কথোপকথন ০২:৫৯, ৩ ডিসেম্বর ২০১৯ (ইউটিসি)   , উইকিপিডিয়া:উল্লেখযোগ্যতা (ভৌগোলিক উপাদান) অনুযায়ী উল্লেখযোগ্য।--S. M. Nazmus Shakib (আলাপ) ১৯:০০, ৩ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|নিউ মেক্সিকোর পোর্টালেসে অবস্থিত ইস্টার্ন নিউ মেক্সিকো বিশ্ববিদ্যালয়ের গ্রেহাউন্ড স্টেডিয়ামের আকাশ থেকে তোলা দৃশ্য। গ্রেহাউন্ড স্টেডিয়াম, ২০১৬ সালে নির্মিত নিউ মেক্সিকোর পোর্টালেসে অবস্থিত একটি কৃত্রিম ঘাসের স্টেডিয়াম । এটি এনসিসিএ দ্বিতীয় বিভাগের দল ইস্টার্ন নিউ মেক্সিকো গ্রেহাউন্ডস আমেরিকান ফুটবল, পুরুষ ও মহিলা সকার এবং পুরুষ ও মহিলা ট্র্যাক অ্যান্ড ফিল্ড দলগুলির স্বাগতিক মাঠ। স্টেডিয়ামটিতে সর্বোচ্চ ৬,১০০ জন লোক বসতে পারে, তবে এর আদর্শ ধারণক্ষমতা ৫,২০০।  ১৯৬৯ সালে নির্মিত রুজভেল্ট কাউন্টির ব্ল্যাকওয়াটার ড্র-এর কাছে পুরাতন স্টেডিয়ামের বদলে এই স্টেডিয়ামটি ক্যাম্পাসে বানানো হয়। ২০১৬ মৌসুমের শুরুতে এটি উন্মুক্ত করা হয়। সংস্কারের পর ফুটবল দল এবং ট্র্যাক অ্যান্ড ফিল্ড দলগুলি এখানে খেলা ও অনুশীলন শুরু করে। ফুটবল দলগুলি পূর্বে বিশ্ববিদ্যালয়ের সকার মাঠে খেলত এবং ট্র্যাক অ্যান্ড ফিল্ড দলগুলি পূর্বে বিশ্ববিদ্যালয়ের ট্র্যাকে স্বাগতিক ম্যাচ আয়োজন করত।   তথ্যসূত্র   বিষয়শ্রেণী:১৯৬৯-এ সম্পন্ন ক্রীড়া মাঠ